Markku Raatikainen

Markku Raatikainen – ura jalkapalloilijana ja liike-elämän johtotehtävissä 
Markku Raatikainen (s.7. maaliskuuta 1966 Kuopio) on entinen suomalainen jalkapalloilija, pelipaikaltaan keskuspuolustaja. Jalkapallopiireissä hänet tunnetaan myös lempinimellä "Vine".

 Jalkapallon alkuvuodet 
Raatikainen aloitti jalkapallon Kuopion Palloseurassa 6‑vuotiaana Puijonlaakson kaupunginosajoukkueessa. Junioriuransa aikana hän saavutti seitsemän SM‑mitalia ja eteni määrätietoisesti kohti edustusjoukkuetta.

Vuonna 1985 hän nousi KuPS:n edustusjoukkueeseen ja vakiinnutti paikkansa avauskokoonpanossa heti ensimmäisellä kaudellaan. Raatikainen toimi seuran kapteenina useiden vuosien ajan ja loi maineensa luotettavana, fyysisesti vahvana joukkueelle pelaavana keskuspuolustajana.http://www.urheilulehti.fi/jalkapallo/uutiset/article133361-1.html 

 Pääsarjaura ja maajoukkue-edustukset 
Pääsarjatasolla Raatikainen pelasi vuosina 1985–1995 yhteensä 222 ottelua, joissa hän teki 16 maalia. Uransa aikana hän edusti KuPS:n lisäksi myös Mikkelin Palloilijoita ja FC Kuusysiä. 

Kaikkiaan hän pelasi Kuopion Palloseuran edustusjoukkueessa 249 ottelua, mikä tekee hänestä seuran historian kolmanneksi eniten edustuksia keränneen pelaajan. Raatikainen toimi pelaajauransa aikana myös Jalkapallon pelaajayhdistyksen (JPY) hallituksessa ja on nimetty yhdistyksen kunniajäseneksi.

Raatikainen edusti Suomea myös kansainvälisesti ja pelasi neljä U21‑maaottelua.

MM-Regatat 1995 ja 1999 sekä Kallavesj`näyttely

Raatikainen työskenteli pelaamisen rinnalla vuodet 1995-1998 Kuopion Pursiseura ry:n palveluksessa. Raatikainen toimi Lightning luokan MM-Regatan 1995 pääsihteerinä sekä heti Olympiakisojen jälkeen toiseksi suurimman purjehdustapahtuman Nuorten MM-regatan 1999 pääsihteerinä. Raatikainen toimi samalla myös Kuopion Pursiseura ry:n järjestämän Kallavesj`veneilyn ja vapaa-ajan suurnäyttelyn näyttelypäällikkönä vuosina sekä Kuopion Pursiseura ry:n toiminnanjohtajana 1996-1998. 

 Jalkapallon jälkeinen johtajauran alku 
Pelaajauransa päätyttyä Raatikainen siirtyi jalkapallon taustatoimiin. Hän toimi KuPS Oy:n ensimmäisenä toimitusjohtajana vuosina 1998–2006.http://www.kups.fi/2005/ajankohtaista.php?we_objectID=1766 Myöhemmin hänet valittiin vuonna 2013 kuopiolaisjalkapalloilijoiden kaikkien aikojen tähdistöjoukkueeseen JKKI-erikoisseura Puijon Pallon 30‑vuotisjuhlien yhteydessä järjestetyssä yleisöäänestyksessä.

Vuodesta 2021 alkaen  Raatikainen on toiminut KuPS:n hallituksen jäsenenä, joista kaksi vuotta hallituksen puheenjohtajana. Hän on seuran historian ensimmäinen päätoiminen hallituksen puheenjohtaja. Syksyllä 2025 hänet valittiin myös Jalkapalloalumnit ry:n hallituksen jäseneksi.

 Johtotehtävät kiinteistö- ja palvelualoilla 
Vuonna 2006 Raatikainen siirtyi liike-elämän puolelle ja työskenteli ISS Palvelut Oy:ssä useissa johto- ja asiantuntijatehtävissä aina vuoteen 2019 asti.

Vuonna 2020 hän aloitti Realia Management Oy:ssä, (myöhemmin Retta Management Oy:ssä) asiakkuusjohtajana ja johtoryhmän jäsenenä. Hänen vastuualueisiinsa kuuluivat asiakkuuksien johtaminen, asiakkuudenhoitomallien rakentaminen ja kehittäminen sekä myyntiprosessien rakentaminen ja johtaminen.

 Vihreän siirtymän konsultointi kiinteistöjohtamisessa 
Vuonna 2023 Raatikainen siirtyi kiinteistötoimialan vihreän siirtymän konsultointiin ja aloitti EcoReal Oy:ssä asiakkuusjohtajana sekä johtoryhmän jäsenenä. Hänen roolinsa painottui laajoihin asiakkuuksiin, myyntiin ja asiakaslähtöisen arvontuoton kehittämiseen.

EcoReal fuusioitui vuonna 2024 Sustera Oy:n kanssa. Raatikaisen toimenkuva jatkui ennallaan.

 Lassila & Tikanoja / Luotea – nykyinen tehtävä 
Alkuvuodesta 2025 Raatikainen siirtyi Lassila & Tikanoja Oyj:n kiinteistöpalveluille Business Development Executive ‑tehtävään.  Vuoden 2026 alusta palvelut ovat toimineet Luotea‑brändin alla L&T:n osittaisjakautumisen jälkeen.

Raatikainen vastaa Luotean avainasiakkuuksista, liiketoiminnan kehittämisestä sekä uus‑ ja lisämyynnin tukemisesta.

Hän on myös sertifioitu kiinteistöjohtaja (KJs).

Lähteet

Luokka:Suomalaiset jalkapalloilijat
Luokka:Vuonna 1966 syntyneet
Luokka:Elävät henkilöt